علی بنات

علی بنات (16 فروری 1982ء – 29 مئی 2018ء) آسٹریلیا کے ایک کاروباری شخص تھے جو اپنی دستاویز فلم "سرطان کا تحفہ" کی بنا پر خاصے مشہور ہوئے۔ اپنی اس فلم میں علی بنات نے سرطان سے متعلق یہ نظریہ پیش کیا ہے کہ اس بیماری کا شکار ہونا گویا ایک نعمت یا عطیہ ہے۔

پیشہ ورانہ زندگی 
علی بنات آسٹریلیا میں مقیم تھے جہاں ان کے کئی کاروبار چلتے تھے۔ سنہ 2015ء میں انہیں پتا چلا کہ وہ سرطان کا شکار ہو چکے ہیں، چنانچہ انہوں نے اپنی بقیہ زندگی خیراتی کاموں میں گزارنے کا فیصلہ کیا۔ علی بنات نے سرطان ایک تحفہ ہے کے عنوان سے ایک ویڈیو بنائی جس میں ان کے ایک دوست محمد ہوبلوس ان کا انٹرویو لے رہے ہیں اور اس ویڈیو کو تیار کرکے انہوں نے یوٹیوب پر شائع کر دیا۔ بعد ازاں انہوں نے اپنے سارے کاروبار کو سمیٹا اور اپنی ساری پونجی لے کر مغربی افریقا کے ایک غریب ملک ٹوگو پہنچ گئے۔ اس ملک کی پچپن فیصد آبادی خط غربت سے نیچے زندگی گزارتی ہے اور ملک کے باشندگان میں بارہ سے بیس فیصد مسلمان ہیں۔ علی بنات نے بڑی سرعت سے اپنی رقم کو صرف کرنا شروع کیا، مسجد بنائی اور بچوں کے لیے اسکول اور مکتب قائم کیے۔ جلد ہی انہیں خیال آیا کہ ان خیراتی کاموں کے لیے ایک منصوبہ بند پروگرام بنایا جائے۔ چنانچہ انہوں نے "دنیا بھر کے مسلمان" (Muslims around the World) کے نام سے ایک منصوبہ شروع کیا اور اگلے تین برسوں میں 797 ہزار ڈالر جمع کر لیے اور ان سب کو خیراتی کاموں میں صرف کرتے رہے۔

وفات 
سنہ 2015ء میں علی بنات کو معلوم ہوا کہ وہ سرطان کا شکار ہیں۔ ان کے معالج کا کہنا تھا کہ علی بس سات مہینوں کے مہمان ہیں، لیکن وہ تین برس تک زندہ رہے۔ بالآخر علی بنات نے اسی موذی مرض میں 29 مئی 2018ء کو آسٹریلیا کے شہر سڈنی میں وفات پائی اور 30 مئی کو ان کی تدفین ہوئی۔ ان کے جنازے میں ہزاروں افراد شریک ہوئے۔

حوالہ جات 

1402ھ کی پیدائشیں
1439ھ کی وفیات
1982ء کی پیدائشیں
2018ء کی وفیات
آسٹریلوی انسانیت پسند
آسٹریلوی کاروباری شخصیات
آسٹریلوی مسلم
آسٹریلوی ہمدرد عوام
اکیسویں صدی کی آسٹریلوی کاروباری شخصیات
سڈنی میں وفات پانے والی شخصیات
1986ء کی پیدائشیں
1985ء کی پیدائشیں
Short description is different from Wikidata